**1.pielikums**

Iepirkuma Nr. NVA 2018/33

nolikumam

**Tehniskā specifikācija iepirkumam Nr. NVA 2018/33**

**Latviešu valodas mentora pakalpojums nodarbinātajiem bēgļiem un personām ar alternatīvo statusu**

1. Iepirkumu veic Nodarbinātības valsts aģentūras (turpmāk – Pasūtītājs) īstenotā projekta "“Bēgļu un alternatīvo statusu ieguvušo personu integrācija Latvijas darba tirgū” (turpmāk - Projekts) ietvaros.
2. Iepirkuma priekšmets ir latviešu valodas mentora pakalpojums bēgļiem vai personām ar alternatīvo statusu, kas ietver individuālu atbalstu bēgļiem vai personām ar alternatīvo statusu viņu darbam nepieciešamo latviešu valodas zināšanu apguvei un pilnveidošanai.

Bēgļa statusu piešķir personām, kuras pamatoti baidās no vajāšanas sakarā ar viņu rasi, reliģiju, tautību, piederību pie noteiktas sociālās grupas vai politiskajiem uzskatiem.

Alternatīvais statuss tiek piešķirts personām, kuras nevar atzīt par bēgļiem atbilstoši 1951.gada Ženēvas konvencijai, bet saskaņā ar starptautiskajiem līgumiem, ES likumdošanu, tām nepieciešama aizsardzība, jo pilsonības valstī personai draud nāves vai miesas sods, spīdzināšana, necilvēcīga un pazemojoša izturēšanās vai sodīšana; arī, ja personai ir smagi un individuāli draudi dzīvībai un veselībai plašas vardarbības vai bruņotu konfliktu dēļ.

2017.gadā NVA reģistrēto bēgļu un personu ar alternatīvo statusu izcelsmes valstis: 51% Sīrija, 13% Eritreja, 9% Afganistāna, 7% Irāka, 7% Turcija, 4% Tadžikistāna, 3% Krievija, 2% Libāna, 1% Somālija, 1% Irāna, 2% izcelsmes valsts nav norādīta.

1. Pakalpojuma saņēmēji:
   1. bēgļu vai alternatīvo statusu ieguvušas personas, kuras līdz darba tiesisko attiecību nodibināšanai ir reģistrētas Nodarbinātības valsts aģentūrā (turpmāk – NVA) bezdarbnieka vai darba meklētāja statusā.
   2. NVA reģistrētie bezdarbnieki vai darba meklētāji ar bēgļa vai alternatīvo statusu, kuri iesaistās tādos NVA nodarbinātības pasākumos kā subsidētais darbs, apmācība pie darba devēja vai algotie pagaidu sabiedriskie darbi.
2. Latviešu valodas mentora pakalpojuma sniedzējam (turpmāk – Pakalpojuma sniedzējs) jāveic šādi uzdevumi un pienākumi:

|  |  |
| --- | --- |
| Darbības jomas | **Darbības** |
| **Pakalpojuma apraksts** | 1. Pakalpojuma sniegšanas ietvaros Pakalpojuma sniedzējs:   * 1. nodrošina individuālas latviešu valodas nodarbības pakalpojuma saņēmējam tam izdevīgā vietā un laikā, pilnveidojot Pakalpojuma saņēmēja latviešu valodu, īpaši akcentējot darba vidē nepieciešamo un darba komunikācijā izmantojamo leksiku, mācības pēc iespējas nodrošinot darba vidē;   2. sniedz Pakalpojuma saņēmējam praktisku, metodisku atbalstu, konsultācijas un praktiskus ieteikumus patstāvīgai latviešu valodas pilnveidei, kā arī nodrošina ar nepieciešamo mācību materiālu;   3. lai identificētu darba vidē Pakalpojuma saņēmējam nepieciešamo leksiku, kā arī novērtētu pakalpojuma saņēmēja sekmes, regulāri sazinās (tai skaitā, tiekas klātienē) ar darba devēja pilnvarotu pārstāvi;   4. pakalpojuma sniegšanas sākumā, vidū un beigās veic Pakalpojuma saņēmēja zināšanu un prasmju novērtējumu, identificējot traucējošos un veicinošos faktorus, norādot virzienus un veidus, kā Pakalpojuma saņēmējam turpināt pilnveidot savas zināšanas;   5. pakalpojuma sniegšana jānodrošina četru (4) mēnešu garumā, ne vairāk kā divdesmit (20) akadēmiskās stundas mēnesī, ne retāk kā divas (2) reizes nedēļā;   6. Ja pakalpojuma sniegšana tiek uz laiku pārtraukta Pakalpojuma saņēmēja vai valodas mentora slimības vai citu objektīvu iemeslu dēļ, pakalpojuma sniegšana ir jāturpina pēc šo iemeslu izbeigšanās, līdz pakalpojums tiek saņemts 1.5. punktā minētajā apjomā;   7. Ja Pakalpojuma saņēmēja prombūtnes dēļ pakalpojuma pārtraukšana ir bijusi ilgāka par 1 mēnesi, Pakalpojuma sniedzējam ir tiesības ierosināt pakalpojuma pārtraukšanu;   8. Pakalpojuma sniedzējam ir jābūt gatavam nodrošināt apmācības paralēli septiņām (7) personām ar bēgļa vai alternatīvo statusu;   9. Viens valodas mentors **1.5. punktā noteiktajā Pakalpojuma sniegšanas periodā**nodrošina individuālas latviešu valodas nodarbības ne vairāk kā četrām (4) personām. |
| **Sadarbība ar darba devēju un pakalpojuma saņēmēju** | 1. Pakalpojuma sniedzējs regulāri sadarbojas ar darba devēja pilnvarotu pārstāvi, lai izveidotu individuāli pielāgotu apmācību programmu:    1. Pakalpojuma sniedzējs veic pirmo konsultāciju ar darba devēju piecu darba dienu laikā pēc uzdevuma no pasūtītāja saņemšanas;    2. Pakalpojuma sniedzējs pirmajā klātienes tikšanās laikā ar darba devēja pilnvaroto pārstāvi kopīgi vienojas par darbam nepieciešamās leksikas saturu, Pakalpojuma saņēmēja mācību mērķiem un turpmāko darba devēja konsultāciju saņemšanas laiku un veidu;    3. Pakalpojuma sniedzējs nodrošina komunikāciju ar darba devēju tādā apmērā, lai iegūtu visaptverošu atgriezenisko informāciju par Pakalpojuma saņēmēja rezultātiem latviešu valodas izmantošanā darba vietā, un darba devēja tālākajiem ieteikumiem profesionālās saziņas pilnveidošanai;    4. Pakalpojuma sniedzējs pirmajā klātienes tikšanās laikā ar Pakalpojuma saņēmēju pārbauda tā latviešu valodas zināšanas un kopīgi vienojas par mācību plānu un sasniedzamajiem mērķiem;    5. Pakalpojuma sniedzējs ievēro Latvijas Republikas normatīvajos aktos noteiktās prasības par fizisko personu datu un komercdarbības datu aizsardzību;    6. Pakalpojuma sniedzējs rakstveidā apņemas neizpaust konfidenciālu informāciju, kas kļuvusi zināma saistībā ar darba izpildi. |
| **Sadarbība ar Pasūtītāju/**  **pakalpojuma apmaksa** | * 1. Pakalpojuma sniedzējs septiņu dienu laikā no pakalpojuma uzsākšanas brīža iesniedz Pasūtītājam mācību programmu un pirmo divu mēneša laika grafiku, kurā norādīts ar Pakalpojuma saņēmēju saskaņotu kontaktstundu datums, tēmas, laiks un vieta. Pasūtītājs ir tiesīgs veikt kontaktstundu pārbaudes laika grafikā norādītājā pakalpojumu sniegšanas vietā un laikā bez Pakalpojuma sniedzēja iepriekšējas brīdināšanas. Par izmaiņām mācību programmā un laika grafikā Pakalpojuma sniedzējs nekavējoties informē Pasūtītāju. Pēc pirmajiem diviem mēnešiem laika grafiks tiek iesniegts atkārtoti.   2. Pakalpojuma sniedzējs regulāri vērtē Pakalpojuma saņēmēja latviešu valodas mācību procesu, nepieciešamības gadījumā koriģē sasniedzamos uzdevumus un iesniedz Pasūtītājam izvērtējumu rakstveidā reizi divos mēnešos   3. Pasūtītājs pakalpojuma apmaksu Pakalpojuma sniedzējam veic reizi mēnesī par faktiski Pakalpojuma saņēmējam nodrošinātajām kontaktstundām.   4. Pakalpojuma sniedzējs reizi mēnesī iesniedz Pasūtītājam nodošanas – pieņemšanas aktu ar atskaiti, kurā ir norādīta šāda informācija:      1. Pakalpojuma saņēmēja vārds un uzvārds;      2. faktisko notikušo mācību stundu skaits, vieta, katras nodarbības tēma;      3. darba devēja juridiskais nosaukums, pilnvarotās personas vārds, uzvārds, amats, tālrunis un e-pasta adrese;      4. konsultāciju ar darba devēju skaits un tēmas (šīs konsultācijas netiek apmaksātas, jo to izmaksas ietilpst kontaktstundu sagatavošanas procesā);   5. Kad nodošanas – pieņemšanas akts ir abpusēji parakstīts, Pakalpojuma sniedzējs iesniedz Pasūtītājam rēķinu;   6. Pasūtītājs veic samaksu par sniegto pakalpojumu, 10 darba dienu laikā, pārskaitot rēķinā norādīto summu uz Pakalpojuma sniedzēja bankas kontu;   7. Pakalpojuma sniedzējs pēc sniegtā pakalpojuma iesniedz Pasūtītājam un darba devējam, ja viņš to pieprasa, rakstveida izvērtējumu par pakalpojuma saņēmēja valodas zināšanām, to attīstības dinamiku, stiprajām un vājajām pusēm, papildinot ar ieteikumiem par turpmāko valodas apguves virzienu un efektīvākajām valodas mācīšanas metodēm. |
| **Pakalpojuma sniegšanas laiks** | * 1. Pakalpojumam sniedzējam kontaktstundas ar Pakalpojuma saņēmēju jānodrošina darba dienās vai sestdienās laika posmā no plkst.7:00 līdz plkst.21:00, par to vienojoties ar Pakalpojuma saņēmēju.   2. Pakalpojuma sniegšana var tikt pārtraukta, ja pārtraukšanu ierosina:      1. Pakalpojuma saņēmējs, minot objektīvu argumentētu pamatojumu;      2. Pasūtītājs, ja Pakalpojuma saņēmējs nav bijis pietiekoši motivēts mācībām un bez attaisnojoša iemesla kavējis nodarbības 16 akadēmisko stundu apmērā;      3. Pakalpojuma sniedzējs, ja Pakalpojuma saņēmēja attaisnota prombūtne ilgst ilgāk par vienu mēnesi.   3. Pakalpojuma sniegšana tiek pārtraukta arī tādā gadījumā, ja darba devējs pārtrauc darba attiecības ar Pakalpojuma saņēmēju.   4. Ja pakalpojuma sniegšana tiek pārtraukta 4.2.2.punktā minēto iemeslu dēļ, tad Pakalpojuma saņēmējam nav tiesību saņemt atkārtotu pakalpojumu nākamo 36 mēnešu laikā. |
| **Pakalpojuma sniegšanas vieta** | * 1. Pakalpojuma izpildes vieta, savstarpēji vienojoties Pakalpojuma saņēmējam ar Pakalpojuma sniedzēju un ņemot vērā darba devēja telpu pieejamību, iespējama:      1. darba devēja telpās, ja darba devējam iespējams nodrošināt mācībām piemērotu telpu;      2. Pakalpojuma sniedzēja telpās, ja darba devējs nevar nodrošināt mācībām piemērotus apstākļus, un pakalpojuma sniedzēja telpas ir piemērotas mācībām, un Pakalpojuma sniedzējs un Pakalpojuma saņēmējs vienojies par to izmantošanu;      3. trešās personas telpās, ja tās ir piemērotas, pieejamas pārbaudēm un Pakalpojuma sniedzējs un Pakalpojuma saņēmējs vienojies par to izmantošanu;      4. par mācībām piemērotām uzskatāmas telpas, kas atbilst darba drošības un darba aizsardzības prasībām, tai skaitā, ir:         1. vēdināmas vai aprīkotas ar kondicionēšanas sistēmu;         2. pietiekama platība diviem cilvēkiem;         3. darba drošībai atbilstošs apgaismojums, atbilstošs mikroklimats (apkure), tīrība, vismaz viens galds un divi krēsli;   2. Telpu izmaksas ir iekļautas Pakalpojuma sniedzēja pakalpojuma samaksā, un par to nedrīkst tikt prasīta papildu samaksa. |
| **Nodarbinātā zināšanu novērtējums** | * 1. Lai noteiktu Pakalpojuma saņēmēja sākotnējo zināšanu līmeni, Pakalpojuma sniedzējs:      1. pirmajā tikšanās reizē ar Pakalpojuma saņēmēju veic viņa zināšanu un valodas prasmju diagnostiku un kopīgi ar Pakalpojuma saņēmēju vienojas par sasniedzamajiem mērķiem un termiņiem. Pakalpojuma sniedzējs iesniedz Pasūtītājam diagnostikas rezultātus, izvirzītos mērķus un termiņus, kā arī mācību plānu rakstveidā septiņu dienu laikā pēc tikšanās par Pakalpojumu saņēmēju;      2. pēc diviem mācību mēnešiem iesniedz Pasūtītājam rakstveida izvērtējumu par pakalpojumu saņēmēja zināšanu progresu. Ja pakalpojuma saņēmēja zināšanu progress ir nepietiekams, tad pakalpojuma sniedzējs analizē neveiksmes cēloņus un iesaka veidus, kā panākt lielāku zināšanu progresu (piem., metodes, mācību vietas, laika maiņa, nepieciešams intensīvāks atbalsts no citām iesaistītajām pusēm, u.c.);      3. mācībām noslēdzoties, veic atkārtotu Pakalpojuma saņēmēja zināšanu diagnostiku un iesniedz Pasūtītājam rakstveida izvērtējumu par pakalpojuma saņēmēja valodas zināšanām, to attīstības dinamiku, papildinot ar ieteikumiem par turpmākajiem valodas apguves virzieniem un efektīvākajām valodas mācīšanas metodēm. |

1. Pakalpojuma sniedzējs nodrošina Pasūtītājam pakalpojumu sniegšanu šādā teritorijā: **Rīgas plānošanas reģions un Jelgavas novads.**
2. Pakalpojuma sniedzēja darbiniekiem – latviešu valodas mentoriem izvirzāmās obligātās prasības:
   1. vismaz bakalaura grāds baltu filoloģijā vai pedagoģijā, vai latviešu valodas un literatūras skolotāja kvalifikācija;
   2. dalība vismaz vienos tālākizglītības kursos latviešu valodas mācīšanā pieaugušajiem pēdējo 3 (trīs) gadu laikā (2015., 2016., 2017. gads un 2018.gadā līdz piedāvājuma iesniegšanas dienai);
   3. vismaz viena gada pieredze latviešu valodas kā otrās valodas vai svešvalodas mācīšanā pieaugušajiem pēdējo 3 (trīs) gadu laikā (2015., 2016., 2017. gads un 2018.gadā līdz piedāvājuma iesniegšanas dienai)